Diari Oficial de la Generalitat Valenciana


Sumari del DOGV 9694, del 29-09-2023 (2023/9718)

Anunci pel qual se sotmet a informació pública l'alçament d'actes prèvies a l'ocupació de l'expedient d'expropiació forçosa incoat amb motiu de les obres del Projecte constructiu de duplicació de via i electrificació entre el baixador de l'Hospital de la Vila Joiosa i l'estació de Benidorm, termes municipals de la Vila Joiosa, Finestrat i Benidorm. Expedient: E2023-001.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9694

Data del DOGV
:   29-09-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/9718


Data del document
:   20-09-2023

Organisme emissor
:   Ferrocarrils de la Generalitat Valenciana

Tipus de document
:   Anunci

Descriptors 

:   * Ferrocarrils de la Generalitat Valenciana
    * pla d'urbanisme

Anunci pel qual se sotmet a informació pública l'alçament d'actes prèvies a l'ocupació de l'expedient d'expropiació forçosa incoat amb motiu de les obres del Projecte constructiu de duplicació de via i electrificació entre el baixador de l'Hospital de la Vila Joiosa i l'estació de Benidorm, termes municipals de la Vila Joiosa, Finestrat i Benidorm. Expedient: E2023-001. [2023/9718]  
Per resolució de la consellera de Política Territorial, Obres Públiques i Mobilitat (actualment Conselleria de Medi Ambient, Aigua, Infraestructures i Territori), amb data 28 d'abril de 2023 es nomena Ferrocarrils de la Generalitat Valenciana entitat beneficiària, i s'acorda així mateix la incoació de l'expedient i la informació pública de la relació de béns i drets afectats pel projecte constructiu de duplicació de via i electrificació entre el baixador de l'Hospital de la Vila Joiosa i l'estació de Benidorm, termes municipals de la Vila Joiosa, Finestrat i Benidorm. Expedient: E2023-001. Projecte aprovat el 12 d'abril del 2023, per resolució de la subdirectora adjunta d'Infraestructures.  
  
Es declara la urgent ocupació dels béns i drets afectats per l'obra de referència segons s'estableix en l'article 66.3 de la Llei 6/2011, d'1 d'abril, de la Generalitat, de mobilitat de la Comunitat Valenciana, «l'aprovació del corresponent projecte bàsic o del de construcció de les actuacions regulades per aquesta llei que requerisca la utilització de nous terrenys, suposarà la declaració d'utilitat pública o interés social, la necessitat d'ocupació i la declaració d'urgència d'aquesta, a l'efecte de l'expropiació forçosa d'aquells en els quals haja de construir-se la línia, el tram o l'element de la infraestructura ferroviària, o que siguen necessaris per a modificar les preexistents, segons el que es preveu en la legislació expropiatòria».  
En conseqüència, se sotmet a informació pública la relació de béns i drets afectats, a l'efecte de poder al·legar sobre la necessitat de la seua ocupació (art. 18 i següents de LEF), així com de poder esmenar possibles errors que continga en relacionar els béns i drets afectats per la urgent ocupació (art. 19.2 Llei d'expropiació forçosa i 56 del Reglament d'expropiació forçosa).  
  
Termini: 15 dies a partir de la publicació del present anunci en el DOGV.  
  
I de conformitat amb el que es disposa en l'article 52.2 de la Llei d'expropiació forçosa, es convoca als propietaris i titulars de drets de les finques afectades perquè compareguen el dia que s'indique en el llistat adjunt a fi de procedir a l'alçament d'actes prèvies a l'ocupació dels béns i drets afectats per l'expropiació forçosa.  
  
  
Finques del terme municipal de Finestrat  
Lloc: Ajuntament de Finestrat  
Plaça de l'Ajuntament, núm. 1 - 03054 - Finestrat  
Dia: 31 d'octubre de 2023 Hora: de 10.00 a 10.40  
  
Finques dels termes municipals de Benidorm i la Vila Joiosa  
Lloc: Ajuntament de Benidorm  
Departament de Tresoreria (planta baixa de l'Ajuntament)  
Plaça SM els Reis d'Espanya, núm. 1 - 03037 - Benidorm  
Dia: 31 d'octubre de 2023 Hora: de 12.00 a 14.00  
  
El present assenyalament serà notificat per cèdula als afectats la relació dels quals figura exposada en el tauler d'edictes de l'indicat ajuntament. A aquest acte caldrà que assistisquen les persones afectades, personalment o representats per persona autoritzada per a actuar en nom seu. A l'efecte d'acreditar la titularitat dels béns i drets afectats, caldrà aportar a aquest acte el títol de propietat (escriptura, contracte, etc.), i nota simple registral de data actualitzada acreditativa de la no existència de càrregues.  
Es fa saber que el present anunci es publica igualment als efectes establerts en l'article 44 de la Llei 39/2015, d'1 d'octubre, del procediment administratiu comú de les administracions públiques, per a les persones interessades que figuren com desconegudes o domicili ignorat.  
Oficines de Ferrocarrils de la Generalitat Valenciana, situades a la partida de Xirivelleta, s/n - València 46651. Horari: dies laborables de 09.00 a 14.00 hores. Telèfons 206 021 775/ 614 747 072. Aquesta documentació també es pot consultar en la pàgina web  
https://www.fgv.es/la-empresa/informaciones-publicas/  
  
València, 20 de setembre de 2023.- El director gerent: Alfonso Novo Belenguer.